Το ***Silent Hill 2*** είναι η ανανεωμένη εκδοχή του *Silent Hill 2*, η οποία ανακοινώθηκε στην διαδικτυακή μετάδοση της Konami στις 19 Οκτωβρίου του 2022. Το παιχνίδι αποτελεί remake του αρχικού, το οποίο σημαίνει πως θα κυκλοφορήσει με ανανεωμένα γραφικά και επαναπροσδιορισμένα στοιχεία που αφορούν την εξέλιξη της ιστορίας, της μουσικής επένδυσης και του σχεδιασμού του περιβάλλοντος.

Το παιχνίδι θα αποτελεί αποκλειστική κυκλοφορία στο PlayStation 5 της Sony, ενώ θα κυκλοφορήσει και στους ηλεκτρονικούς υπολογιστές (PC) μέσω της πλατφόρμας του Steam. Το παιχνίδι θα κυκλοφορήσει και σε άλλες πλατφόρμες μετά το πέρας της περιόδου ως αποκλειστική κυκλοφορία του PlayStation 5 (12 μήνες).

Το παιχνίδι αναπτύσσεται από την πολωνική Bloober Team, της οποίας γνωστές προσθήκες είναι το *Blair Witch* και το *The Medium*, ενώ χαρακτηριστική είναι η εμπλοκή και μελών της τέως Team Silent: του Μασαχίρο Ίτο, ο οποίος αποτέλεσε σχεδιαστή των χαρακτήρων των πρώτων τεσσάρων παιχνιδιών του franchise, καθώς και του Άκιρα Γιαμαόκα, ο οποίος αποτελεί τον βασικό μουσικό συνθέτη της σειράς.

Παιχνίδι
--------

Το παιχνίδι όπως εμφανίστηκε και στην παρουσίασή του θα είναι εφοδιασμένο με την λειτουργία third-person, όπου η κάμερα θα ακολουθεί τον παίκτη από πίσω, δίνοντας μια πιο ολοκληρωμένη εμπειρία όσον αφορά την απεικόνιση του περιβάλλοντος, όπου αυτή ήταν περιορισμένη στο αρχικό παιχνίδι.

Παραγωγή
--------

Το πρωταρχικό παιχνίδι *Silent Hill 2* ανακοινώθηκε το 1999 μόλις μετά την κυκλοφορία του πρώτου Silent Hill και δημιουργήθηκε από την τέως Team Silent με χρονιά κυκλοφορίας το 2001. Το παιχνίδι αρχικά έλαβε ανάμεικτες κριτικές κυρίως εξαιτίας του δύσκολου τρόπου χειρισμού του παίκτη, ωστόσο με τα χρόνια το ίδιο απέκτησε ιδιαίτερη φήμη και σεβασμό, σε σημείο να θεωρείται ένα από τα καλύτερα παιχνίδια του είδους του όλων των εποχών. Επιπλέον, από πολλούς έως και σήμερα το *Silent Hill 2* θεωρείται ως η καλύτερη προσθήκη στην σειρά των βιντεοπαιχνιδιών του franchise, ενώ αναφορά έγινε τα προηγούμενα χρόνια για τα πρωτοποριακά γραφικά που είχε ως παιχνίδι για την εποχή του.

Στα πλαίσια αυτά, σχεδόν μια δεκαετία μετά προκειμένου το παιχνίδι να μεταφερθεί και να εκσυγχρονιστεί στην νέα τότε γενιά κονσόλων του PlayStation 3 και του Xbox 360, η Konami προχώρησε στην δημιουργία ενός soft-reboot του παιχνιδιού με σκοπό την βελτίωση της εμπειρίας και της απεικόνισης του περιβάλλοντος το οποίο θα γινόταν σε συνάρτηση με ένα εξίσου ανανεωμένο *Silent Hill 3*. Το όλο εγχείρημα με την κυκλοφορία του δέχτηκε αρκετές αρνητικές κριτικές κυρίως λόγω της χαμηλής ποιότητας γραφικών καθώς και της συχνής εμφάνισης σφαλμάτων κατά την διάρκεια του παιχνιδιού, με αποτέλεσμα να θεωρείται ως από τις πιο αποτυχημένες προσθήκες στο franchise.

Στην συνέχεια, τον Ιούνιο το 2021, η πολωνική ομάδα παραγωγής παιχνιδιών Bloober-Team ανακοίνωσε την σύναψη μιας σημαντικής συμφωνίας με την Konami με σκοπό την συνεργασία για την αναπαραγωγή και επαναπροώθηση συγκεκριμένων τίτλων της εταιρείας. Στο σημείο αυτό η διαρροή πληροφοριών ήταν περιορισμένη και η ανακοίνωση παρέμεινε κυνική καθώς και η ίδια η Konami στο σημείο αυτό δεν επιχείρησε να δώσει περαιτέρω πληροφορίες για την εξέλιξη αυτή.

Τον Σεπτέμβριο του 2022 σχεδόν ένα και μισό χρόνο από την ανακοίνωση της Bloober Team διέρρευσαν στο διαδίκτυο στιγμιότυπα και φωτογραφίες ενός επικείμενου νέου παιχνιδιού το οποίο βρισκόταν σε στάδιο ανάπτυξης από την ίδια πυροδοτώντας τις φήμες την περίοδο εκείνη πως όντως η Konam iείχε ως σκοπό την αναβίωση ορισμένων για πολλά χρόνια ανενεργών franchise όπως και το *Silent Hill*. Οι φωτογραφίες οι οποίες αναπαράχθηκαν από ορισμένα άτομα της βιομηχανίας των οποίων στόχος είναι η διαρροή πληροφοριών για επικείμενα προς ανακοίνωση παιχνίδια κατέβηκαν σχεδόν άμεσα από την Konami, όπου η ίδια έκανε επίκληση παραβίασης πνευματικών δικαιωμάτων.

Τον Οκτώβριο το 2022, έπειτα από ανακοίνωση της Konami, το ανανεωμένο *Silent Hill 2* παρουσιάστηκε στα πλαίσια της παρουσίασης του Silent Hill: Transmission, μαζί με άλλες τρεις νέες προσθήκες, το *Silent Hill f*, το *Silent Hill: Townfall* καθώς και το Silent Hill: Ascension. Στο πλαίσιο αυτό παρουσιάστηκε από την ίδια την Bloober Team η κύρια ιδέα πίσω από το εγχείρημα καθώς και αρκετές πληροφορίες σχετικά με την παραγωγή.

Κυκλοφορία
----------

Έως και σήμερα δεν έχει ανακοινωθεί επίσημη ημερομηνία κυκλοφορίας η οποία τοποθετείται χρονικά εντός του 2023. Το παιχνίδι θα αποτελεί αποκλειστική κυκλοφορία στο PlayStation 5 της Sony, ενώ θα κυκλοφορήσει και στους ηλεκτρονικούς υπολογιστές (PC) μέσω της πλατφόρμας του Steam. Το παιχνίδι θα κυκλοφορήσει και σε άλλες πλατφόρμες μετά το πέρας της περιόδου ως αποκλειστική κυκλοφορία του PlayStation 5 (12 μήνες).

Κινηματογραφική προσαρμογή
--------------------------

Στα πλαίσια της παρουσίασης του Silent Hill: Transmission ανακοινώθηκε και η έναρξη παραγωγής μιας νέας ταινίας η οποία δεν θα αποτελεί συνέχεια των προηγούμενων, δηλαδή του *Silent Hill* (2006) και του Silent Hill: Revelation (2012). Ο σκηνοθέτης της ταινίας θα είναι ο Christopher Gans ο οποίος σκηνοθέτησε και την πρώτη ταινία ενώ επιστρέφει ο παραγωγός Victor Hadida. Η ίδια η νέα ταινία θα αφοσιωθεί στην κινηματογραφική αναπαράσταση των γεγονότων που πλαισιώνουν το *Silent Hill 2*.

Τον Μάρτιο του 2023 ανακοινώθηκε πως τον πρωταγωνιστή James Sunderland θα τον υποδυθεί ο Jeremy Irvine και την γυναίκα του Mary Shepherd Sunderland η Hannah Emily Anderson.

Παραπομπές
----------

1. ↑  «Silent Hill 2 Remake: Δείτε το πρώτο trailer για την απόλυτη επιστροφή της θρυλικής σειράς στο PS5». *Unboxholics*. Ανακτήθηκε στις 20 Οκτωβρίου 2022.
2. ↑  «Η Konami επαναφέρει το Silent Hill με 4 νέα games και 1 ταινία και πρωταγωνιστή το Silent Hill 2 Remake (vids) | PLUS by gazzetta». *www.gazzetta.gr*. Ανακτήθηκε στις 20 Οκτωβρίου 2022.
3. 1 2  μμ, byΘάλεια Χατζηλάρη Posted 20/10/2022 3 (20 Οκτωβρίου 2022). «Ανακοινώθηκε το remake του "Silent Hill 2" από την Bloober Team και ρίξαμε μία πρώτη ματιά στον Pyramid Head». *IGN Greece*. Ανακτήθηκε στις 20 Οκτωβρίου 2022.
4. ↑  Green, Jake (5 Ιανουαρίου 2023). «'Silent Hill 2 remake' release date, platforms and latest news». *NME* (στα Αγγλικά). Ανακτήθηκε στις 1 Φεβρουαρίου 2023.
5. ↑  «Silent Hill 2 remake announced as Konami exhumes hit horror series». *the Guardian* (στα Αγγλικά). 19 Οκτωβρίου 2022. Ανακτήθηκε στις 1 Φεβρουαρίου 2023.
6. ↑  Stewart, Jared (21 Οκτωβρίου 2022). «Silent Hill 2's New Over The Shoulder Perspective Should Help The Game Feel More Modern». *Game Rant* (στα Αγγλικά). Ανακτήθηκε στις 5 Απριλίου 2023.
7. ↑  «my resume». *web.archive.org*. 16 Ιουλίου 2011. Αρχειοθετήθηκε από το πρωτότυπο στις 25 Δεκεμβρίου 2017. Ανακτήθηκε στις 5 Απριλίου 2023.
8. ↑  Staff, I. G. N. (25 Σεπτεμβρίου 2001). «Five New PS2 Titles Ship». *IGN* (στα Αγγλικά). Ανακτήθηκε στις 5 Απριλίου 2023.
9. ↑  «IGN: Silent Hill 2 Review». *web.archive.org*. 24 Μαΐου 2007. Αρχειοθετήθηκε από το πρωτότυπο στις 24 Μαΐου 2007. Ανακτήθηκε στις 5 Απριλίου 2023. CS1 maint: Unfit url (link)
10. ↑  «The Top 25 Horror Games Of All Time - Features - www.GameInformer.com». *web.archive.org*. 18 Αυγούστου 2015. Αρχειοθετήθηκε από το πρωτότυπο στις 18 Αυγούστου 2015. Ανακτήθηκε στις 5 Απριλίου 2023. CS1 maint: Unfit url (link)
11. ↑  Kapron, Nicola Jean (20 Μαρτίου 2022). «The Silent Hill HD Collection is a Tragedy, but the Games are Eternal». *Game Rant* (στα Αγγλικά). Ανακτήθηκε στις 5 Απριλίου 2023.
12. ↑  «Konami & Bloober Team enter strategic partnership to co-develop new content». *Shacknews* (στα Αγγλικά). Ανακτήθηκε στις 5 Απριλίου 2023.
13. ↑  Wilson, Mike (5 Σεπτεμβρίου 2022). «More Leaked Images Purportedly From the 'Silent Hill 2' Remake and 'Silent Hill: Sakura' Appear Online». *Bloody Disgusting!* (στα Αγγλικά). Ανακτήθηκε στις 5 Απριλίου 2023.
14. ↑  «Silent Hill 2 Remake screenshots allegedly leak online» (στα αγγλικά). *Eurogamer.net*. 2022-09-04.. Ανακτήθηκε στις 2023-04-05.
15. ↑  «silent hill transmission - Αναζήτηση Google». *www.google.com*. Ανακτήθηκε στις 5 Απριλίου 2023.
16. ↑  Skrebels, Joe (19 Οκτωβρίου 2022). «Return to Silent Hill: New Movie from Original Silent Hill Director Confirmed». *IGN* (στα Αγγλικά). Ανακτήθηκε στις 5 Απριλίου 2023.
17. ↑  μμ, Κωνσταντίνα Αχείλα Posted 20/10/2022 1:03 (20 Οκτωβρίου 2022). «Επιστρέφουμε στο "Silent Hill" με νέα ταινία από τον αρχικό σκηνοθέτη». *IGN Greece*. Ανακτήθηκε στις 5 Απριλίου 2023.
18. ↑  Wiseman, Andreas (15 Μαρτίου 2023). «Horror Reboot 'Return To Silent Hill' Will Star Jeremy Irvine & Hannah Emily Anderson; Plot Confirmed With Filming To Begin Next Month». *Deadline* (στα Αγγλικά). Ανακτήθηκε στις 5 Απριλίου 2023.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
*Silent Hill* |
| --- |
|  |
| Κύρια σειρά | 
* *Silent Hill*
* *Silent Hill 2*
* *Silent Hill 3*
* *Silent Hill 4*
* *Silent Hill: Origins*
* *Silent Hill: Homecoming*
* *Silent Hill: Shattered Memories*
* *Silent Hill: Downpour*
* *Silent Hill f*
 |
|  |
| Spin-offs | 
* *Silent Hill: Play Novel*
* *Silent Hill: The Arcade*
* *Silent Hill: Orphan*
* *Silent Hill: Orphan 2*
* *Silent Hill: Orphan 3*
* *Silent Hill: The Escape*
* *Silent Hill: Book of Memories*
* *Silent Hill: Townfall*
* *Silent Hill: Ascension*
 |
|  |
| Remakes | 
* *Silent Hill: HD Collection*
* *Silent Hill 2 (remake)*
 |
|  |
| Ταινίες | 
* *Silent Hill*
* *Revelation*
* *Return to Silent Hill*
 |
|  |
| Άλλα μέσα | 
* Κόμικς
* Νουβέλα
 |
|  |
| Πρόσωπα | 
* Κεϊτσίρο Τογιάμα
* Χιρογιούκι Ογουάκου
* Μασαχίρο Ίτο
* Τακαγιόσι Σάτο
* Άκιρα Γιαμαόκα
* Μαίρη Ελίζαμπεθ ΜακΓκλιν
 |
|  |
| Σχετικά λήμματα | 
* Κατάλογος χαρακτήρων
* Team Silent
* Climax Studios
* Vatra Games
 |
|  |
| 
* **Κατηγορία Κατηγορία:Silent Hill**
 |

 |